1.2.2014 Jurnalul Oficial al Uniunii Europene L 32/33 DECIZIA CONSILIULUI din 28 ianuarie 2014 de autorizare a ratificării de către statele membre, în interesul Uniunii Europene, a Convenției din 1990 a Organizației Internaţionale a Muncii privind siguranța utilizării produselor chimice la locul de muncă (Convenția nr. 170) (2014/52/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114, coroborat cu articolul 218 alineatul (6) litera (a) punctul (v) și cu articolul 218 alineatul (8) primul paragraf, având în vedere propunerea Comisiei Europene, având în vedere aprobarea Parlamentului European, întrucât: (1) Parlamentul European, Consiliul și Comisia promovează ratificarea convențiilor internaționale din domeniul muncii care sunt considerate de către Organizaţia Inter- națională a Muncii ca fiind actualizate, în cadrul contri- buției la eforturile Uniunii Europene de promovare a unor condiţii de muncă decente pentru toți, atât în inte- riorul, cât şi în afara Uniunii, protecția și îmbunătățirea sănătății și securității lucrătorilor fiind un aspect important al acestora. Normele prevăzute în partea III din Convenția nr. 170 din 1990 a Organizaţiei Internaţionale a Muncii (OIM) privind siguranța utilizării produselor chimice la locul de muncă, denumită în continuare „convenţia”, fac parte deja în mare măsură din acquis-ul Uniunii privind armo- nizarea actelor cu putere de lege şi a actelor și practicilor administrative referitoare la clasificare, ambalare și etichetare, care a fost dezvoltat din 1967 şi ulterior consolidat. În consecință, unele părți din convenție intră în domeniul de competență al Uniunii, iar statele membre nu pot să își asume angajamente în afara cadrului instituţiilor Uniunii în legătură cu acele părți. (4) Uniunea Europeană nu poate să ratifice convenţia, întrucât doar statele membre pot fi părți la aceasta. În această situație, statele membre şi instituțiile Uniunii trebuie să coopereze în privința ratificării convenției. Prin urmare, Consiliul ar trebui să autorizeze statele membre, care au o obligație în temeiul dreptului Uniunii în materia armonizării actelor cu putere de lege şi a actelor și practicilor administrative referitoare la clasi- ficare, ambalare și etichetare, să ratifice convenția în interesul Uniunii, ADOPTĂ PREZENTA DECIZIE: Articolul 1 Statele membre sunt autorizate să ratifice Convenţia din 1990 a Organizației Internaționale a Muncii privind siguranța utilizării produselor chimice la locul de muncă (convenția nr. 170) în ceea ce priveşte părțile care intră în sfera de competență conferită Uniunii prin tratate. Articolul 2 Prezenta decizie se adresează statelor membre. Adoptată la Bruxelles, 28 ianuarie 2014. Pentru Consiliu Președintele G. STOURNARAS